Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: általános szabályairól és eljárási rendjéről szóló, módosított 10/1993. (XII. 30.) MüM rendeleten túl nem adható.
Paragraph Index: 62

b) Szakmai gyakorlati vizsga A gyakorlati vizsga munkafeladatait a szakmai vizsgát szervező intézmény dolgozza ki „A szakképesítés szakmai követelményei”-ben meghatározottak alapján. A gyakorlati vizsga helye független a vizsgázó saját munkahélyétől, helyét a szakmai vizsgát szervező intézmény jelöli ki. A gyakorlati vizsga két részből áll. Megelőző vizsgafeladat: A vizsgázó tíz napig tartó értékelt szakmai feladatot végez a kijelölt háziorvosi/családorvosi oktató-praxisban. (A vizsgázó a háziorvosi/családorvosi körzet/praxis munkarendjébe illeszkedve, a követelményrendszerben meghatározott ápolói tevékenységeket végez. A megelőző vizsgarész a gyakorlat terhére — a gyakorlati igazolásban meghatározottak szerint — teljesíthető.) Vizsgabizottság előtti vizsga: A vizsgázó a gyakorlati vizsganapon a vizsgabizottság előtt ápolási/közösségi feladatot old meg, amely az alábbiak valamelyike szerint történhet: — a vizsgázó a megelőző vizsgarész ideje alatt választott betegről előzetesen ápolási tervet készít (felmér, értelmez, elemez, problémákat meghatároz, ápolási diagnózisokat állít fel, rangsorol, tervez, feladatokat meghatároz, dokumentál, értékel), melyet a gyakorlati vizsgán a vizsgabizottság előtt ismertet, — a vizsgázó a gyakorlati vizsganapon szituációs feladat (esetleírás, videofelvétel) alapján — az előző pontban meghatározottak szerint — ápolási tervet készít, és a tervet a vizsgabizottság előtt ismerteti, — a vizsgázó — a gyakorlati helyként megjelölt intézmények egyikében és/vagy az otthoni ápolási ellátásban részesülő és a vizsgát vállaló beteg otthonában — az ellátására ápolási tervet készít, ápolási diagnózisokat állapít 1998/108. szám meg, elvégzi az ápolási feladatokat, majd dokumentálja és értékeli azokat. A vizsgázó a gyakorlati vizsgán az előzőeken túl, ismerteti a területi gyakorlat során felvett közösségi felmérést is. IV/6. A vizsgázó teljesítményének értékelése A szakmai vizsga értékelését a 10/1993. (XII. 30.) MüM rendeletben foglaltak és az alábbiak alapján kell elvégezni: Szakmai elméleti vizsga: A szakmai elméleti vizsga eredményét az írásbeli és szóbeli vizsga osztályzatainak eredménye alapján kell átlagszámítással meghatározni, 0,5 törtérték esetén a szóbeli vizsga eredménye felé kell kerekíteni. Szakmai gyakorlati vizsga: A szakmai gyakorlati vizsga eredményét a megelőző vizsgafeladat, a közösségi felmérés minősítése és a vizsgabizottság előtt nyújtott teljesítmény alapján kell átlagszámítással meghatározni, 0,5 törtérték esetén a vizsgabizottság előtt nyújtott teljesítmény felé kell kerekíteni. Megelőző vizsgarész értékelésének szempontjai: A gyakorlat vezetésével megbízott szakember a megelőző vizsgarészről jegyzőkönyvet készít, mely tartalmazza: — a vizsgázó személyi adatait, — a szakmai vizsga helyét, idejét, — rövid szakmai értékelést, — javasolt érdemjegyet, — a javaslattevők aláírását. A szakmai vizsga értékelésének szempontjai: — szakmai felkészültség, — szakmai érdeklődés, — klinikai ismeretek alkalmazása, — ápolási diagnózisok meghatározása, — helyzetfelismerő képesség, — megfigyelő képesség, — kommunikáció, — a team-munkába való beilleszkedés, — ápolói attitüd (a közet betegeihez, lakosságához való viszonyulás). Elégtelen a vizsgázó eredménye, ha — a tevékenysége során a beteg állapotát rosszul ítéli meg, helytelen ápolási diagnózist állapít meg, s ezáltal állapotromlást, életveszélyes helyzetet teremt, — olyan szakmai hibát vét, amellyel súlyosan veszélyezteti önmaga vagy a beteg testi épségét, — a jogi és etikai szabályokat megszegi. V. Egyéb tudnivalók Az egészségügyi miniszter a szakképzésről szóló 1993. évi LXXVI. törvény 2. §-ának (1) bekezdésében felsorolt szakképzési intézményein túl a szakmai vizsga megszervezésére az Egészségügyi Szakképző és Továbbképző Intézetet jogosítja fel. A jelen követelmények kiadásával egyidejűleg hatályát veszti a Népjóléti Minisztérium Szakoktatási és Továbbképzési Főosztály által 1983-ban kiadott „Körzeti Betegápolói Szak szakosító képzés” tanterve, illetve a Népjóléti Minisztérium által 1993-ban kiadott „Körzeti ápoló szakképesítés” 21305/93. számú központi programja. * * * A Jegyzék 64. sorszáma alatt kiadott klinikai szakápoló (pszichiátriai és mentálhigiénés szakápoló) szakképesítés szakmai és vizsgakövetelményei I. A szakképesítés Oszágos Képzési Jegyzékben szereplő adatai

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes